ISIGIDIMI SAMAXOSA, NOVEMBER 1, 1874

5

EZIVELA KUBA BALELANI.

Grahams Town October 16, 1874.

Hina makowetu nitinina ngalento yentlanganiso yomnyaka ? Lento kufumane kwe qutu akwa- vakala mpendulo, noknba ayivunywa ngumzi wa- kowetu kusinina noknba iyavunywa sinina? Nditike kulusizi ukuba ayivunywa kuba yeyonanto ibiyakubangela ukuba lipume ngakumbi ilanga lokuba siqonde izinto. Kuko amazwi amadoda amabini endiwatandileyo. Untaba Kandoda nowase Africa. Ke madoda nditi pendulani impendulo yendawo zonke niyitumele Edikeni.

N. Ntshona.

INTLANGANISO YETITSHERE.

October 9, 1874.

Ku Mheli, we *Sigidimi.* Nkosi ndifumanele indawo lamazwi. Ndibalanje ndifuna ukupendula incwadi ka Nkohla Falati eyabonakala kwi*-Sigidimi* sika August.

Uti lo ka Falati ucela intlanganiso ye Titsher. Kekaloku kuba mna ndimnye naye ngokunqwenela into enjalo sendiya kuti ndalekele amazwana ambalwa okuqondisa abo bangekayiqondi umsebenzi wayo.

Izinto ekungafike kuxoxwe zona kwintlanganiso enjalo zezinje ngezi—

1. Isikula, uhlobo lokusipata ukuze uqubeke umsebenzi ngokukaulezayo. Indlela zokukutaza abantwana emfundweni, nase kuzipateni kakuhle ngokundilekileyo, nasekutini beze imihla yonke esikuleni.
2. Uhlobo lokuzipata kwe Titsher ngokubeki- selele ebantwini balondawo ikuyo.
3. Iqinga lokulwa nezo zilingo nezihendo ezimele ititsher, zaziwa yititsher yodwa.

Kekaloku apa ezintweni yinto ekoyo kakulu ukuti omnye umntu abone into engabonwayo ngomnye. Yiti ukuze uyiqonde lendawo ndiyitetayo ungene esikuleni somnye ukuba wofika yena esebenza ngaqinga limbi ebelingaziwa nguwe, uze uti lento wakuyitelekisa nolwako uhlobo lokupata ufike elowenu iqinga lilihle kunelako kwezinye indawo kanti elako nawe ligqitile kwezinye. Lento ibonisa ukuba ngekungabiko mntu uti mna ukufundisa sendikwazi akuko mntu ungaba sandixelela nto intsha : umntu otshoyo ubonisa ukuba akazanga awucinge lomsebenzi awupeteyo, ubukulu bawo nokunqaba kwawo. Kanjalo wena mntundini seluwaze wawufeza um­sebenzi siyakufuna tina maqobola ukuba uze kusitwesa, sifuna abanjalo ukuze basixelele amaqinga okuwupata umsebenzi; kengoko nawe yiza kulentlanganiso imenywa ngoka Falati.

Eyesibini indawo yokuba ititsher iya kutinina ukuzipata malungana nabazali, nabantu balo­ndawo ikuyo, yindawo enkulu. Ibifanele ukuqondwa zizo zonke ititsher. Inxenye iti ingena kulo msebenzi kanti ikangele ukuba iya kupatwa nje ngomnumzana kulondawo—ijenti. Ndaka ndeva ngendodana eyati ukumka kwayo endaweni ebifundisa kuyo, “ Iti namhlana ikoyo ikofu ndingayinikwa nasonka,” yemka kwapela ngenxonoko kanti ubungati uyile kowayo ufike ungaboni kofu ungaboni sonka. Yindawo ke le yokuba iqondwe yaziwe into ebifanele ukwenziwa ngabantu beyenzela ititsher nemayenzelwe abantu yi­titsher. Yonke lento ukuze iqondwe kakuhle siti zititsher iyakusuka ixoxwe kwintlanganiso zetu. Yileyo ke into efunwa ngoka Falati.

Eyesitatu izihendo.—Yindawo le esekuhleni ebonwa ngabo bonke abantu abacingayo. Ngenxa yoku andina kuteta kakulu ngayo apa. Eyona ndawo apo ibifanele ukuxoxwa kona kukwezo ntlanganiso zetitsher kungekona apa *Esigidimini.*

Ezindawo zintatu yinxenyana yezinto ezinga tetwa kwintlanganiso enjengale icelwa ngoka Fa-

lati. Zona zininzi azingegqitywe bani, kuba xa ide yabako intlanganiso zomana ukuzivelela.

Nditete ndagqita kumda ebendizibekele wona, ndenziwa kukubona ngati ititsher ziyinyabele le­nto, ngokuba zimbini inyanga wayitetayo umfo wase Mgwali lento noko akapendulwa. Oyicasayo makatsho simve. Awu mandiyeke ngati ndidlela indaba zabanye abantu, Ndim ndingowako Mhleli.

U-Akanagama.

Kwela Mampondo, September 28, 1874.

Apa kusimanga! mayibulele yonke into engumntu ontsundu opantsi kokulaula kwe Rulumente yase Britain. Apa kukwamfamntu, apo kuyinto elula ukumbulala umntu. Ndiya kunibalisela nina lusapo lukulele ekoloni ngezinto zalapa.

Kwaye kuko umzi otile, kuko indoda kona ino- mfazi wayo nentombazana yayo U-Hleleka, kuba abanye abantwana babefile. Kwati ngenye imini kwagaleleka inkosi ihamba nempi yayo bexobile bonke. Bafika behla emahasheni bawakulula, lati ibandla laya kubuta ngase sibayeni lifake inkosi pakati. Watunywa umntu emasimini ukuya kubiza unina ka Hleleka. Waya weza naye, waya wahlaliswa ngase ndodeni. Eloxa usapo nabanye abafazi sebeqauka kukoyika selide inxenye yazimela. Kutiwe kulomfazi sizilenje apa size kuhlaulisa, kuba umka “ Bani” ute akubuzwa ngokunzonza kwosana Iwake waxela wena, wati watabata kuwe *izulu,* ufike wambulala eseyi- ntombi ngezulu, ke namhla sizise lonto kuwe. Ikanyele lontokazi yalandula yavutulula; kwabakukona bayijokayo ngezinto ezitetwe ngayo ngulomfazazana. Wakanyela womisa. Kusuke abanye emadodeni bambamba ngezihlahla bazihloma izabokwe kuye, baziqaula intsimbi zake, bamhluba ingubo, suka yati yonke into yase kaya apa yabaleka, yati indoda yalomfazi kwemkiwa nayo kwayiwa kutshonelwa ekusiteleni nayo bamrolela endlwini yake umfazi bamtyabula ngezabokwe besiti makalixele izulu, walandula, wabake selesopa eyinto ebomvu kukubetwa bemmele ngokuti makalixele. Bade bati xela wena sikuyeke. Ude wati akubona ukuba uyafiswa, wavuma waxela ukuti uyazana nezulu, nokuti nokuti, endingena kukubala encwadini apa, yati enyindoda kula awayese ndlwini hlasi intambo ebiko endlwini, bati abanye babamba ngenye incam bati abanye babamba ngenye bamfaka ngapakati kwayo nentsikabatsala beza nayo intambo, ite nginxiem- qaleni batsala, wayigcina umfazi ngokuyibamba ukuba ingene eraqaleni, atsala amadoda lawo atsalela entsikeni, yesuka enye yamrolela pantsi, esagcinile yena entanjeni, yafika yahlaba ngedolo elucabangeni yatsho kunene wabonakala eyekelela umfazi, kuba uhlatywe endaweni ebuhlungu, bamrola, batsala bamhlanganisa nentsika bayipambanisa intambo ngasemva, kwamzuzu beva selepolile, bamshiya ebotshelelwe, bapuma. Yanduluka inkosi nempi yayo yazidla zonke inkomo, yaquba yemka, yati indoda yalomfazi yaku goduka yafika ebubini, yamkulula intambo, yati kwangobo busuku yamncwaba. Hai! usizi nobubi balonto. Umntu ebulawa yinkosi yake ngoku­ba kutiwa “unezulu” Kwamzuzu kwamzuzu yada lento yavakala ematyaleni ngo Hleleka intomba- zana yalomfazi. Lasuka ityala lokubulala latetwa yi Mantyi yalapa U-Mr. Orpen. Yahlauliswa inkosi amashumi amabini enkomo, nabantu ababembulala bahlaula, kwaye kusitiwa sisanifundisa ukuba “Umntu, obulala omnye uyakuxonywa.”

F. X.

AMANKAZANA NEMFUNDO.

Andazi ukuba bayayicingela na abantu bakowetu indawo yemfundo, ukuba ifanele ukunikwa naku- mankazana njengakudodana. Siyawazi wona

amaqaba ukuba ati akufanelekile, kuba ziti zakufunda intombi zingavumi ukulotyolwa. Siwabona ke ngoko ukuba ati naxa selede awavumela amakwenkwe ukuba aye esikolweni, kunqabe ezintombini. Sake ngenye imini siliqelana, asavunyelwa nokuba sishumayele kuzo ngokoyikela ukuti ziyakugqoboka, baze oyise bazo bapulukane nomzi.

Kodwa ke naxa sesiwashiyile wona seza emizini yezikolo, baninzi esibeva besiti akunamsebenzi ukufunda kwenkazana. Isuke yonakale. Bati indodana yona okwenene ide ibe nokufeza into ngemfundo yayo. Abantu abanjalo udla ngokuti wakubuza ukuba ifanele ukufundela ntoni na indodana, bati, ukuze ikwazi ukufunda ipepa lempahla ezitwelwe yinqwelo kayise, babone xa zilingwayo, baleseshe igama nomnyaka encwadini yokurafa. Abadlula apo bati kulungiselelwa ukuze umntu abe nokupata isikolo. Yimfundo enjalo ke le bafuna ukuba ifunyanwe ngonyana babo, ekuti ukuba kuko oke wayifumana yangako, kuhanjwe kusitiwa, hai ukulumka komfo kanantsi. Bati ke ukuteta kwabo lomfundo ifanele indoda yodwa, iyakuyenza ntoni na inkazana?

Kuko indawo ezifanele ukukangelelwa kulento. Masikuqonde ukuqala ukuba imfundo yoluhlobo kufunwa ukuba lufumane yona udodana iyalugqiba ngokulwenzakalisa. Imfundo eyiyo yona ayipeli ekuboneni xa kulingwa inxowa yoboya begusha, iqeqeshela ukuze umntu aqele ukusebenza ngobucopo nokucinga kuzo zonke izinto azipete ngesandla, ifundisa ukuba onayo *azibone ubudenge bake,* nobubanzi bento ekufuneka ukuba yaziwe ngumntu ; uti ke akuyibona aqonde ukuba isizatu sokuzipakamisa asiko, kodwa sisonke esokuba azitobe, ifundisa ukuba umntu alinge ukuzipata ngendlela efanelekileyo.

Kulula na ke ukuyi fumana imfundo enjalo? Buza kwabamhlope, wobeva besiti, bonke, hai. Kauqube ke uti, kuteni na lento bengaka pakati kwcnu abanayo ? womva esiti kungokuba sakulelakuyo, sayiqala kwakomawetu. Nantsoke indawo. Ukuba abantsundu bafuna imfundo, ingelilo igama lodwa, mabakuqonde ukuba ayiko, inqabe kanye kwabo bangayiqali kwase makaya. Kekaloku ukuba amankazana akafundiswa, ngobani na abaya kuwufeza lomsebenzi? Indoda ingakwazi ukufundisa abantu abase benendlebe; kodwa ke mangapina anokufundisa umntwana omncinane, oyakuti umbonisa incwadi abe ekutsala indevu, mhlaumbi ekuncomela ukuba mnandi kwesonka abesidla pezolo ? Kwabafuna ukuba kubeko imfundo eluhlangeni, mabakukangelele ukufunda kwamankazana, ngabona bafundisi babonisa indlela yokuhanjwa ngonyana benu. Imfundo ewashiye ngapandle ihlala inesikewu esingavalekiyo.

Kuko abati yini na lento ati amadodana afundileye amane ukubuyela kwakweziya ndlela zobumnyama ; lento angavumiyo ukuma kwindawo apuma ekuyo esikolweni. Zininzi izizatu zokuyityila lonto, esinye sazo sesokuba akancedisani nabani, emi odwa, kuwo onke amacala atsalelwa pantsi, nalomlingane wake abateti nteto nye.

Kwabati ziti intombi ezike zalinganisa ukufunda zibe neratshi, singati londawo noko singenakiyingena ngoku, ikwafana nale yokuba amadodana edume ngeratshi, kanti enziwa kukuba egqwagqwekile, akenziwa kukufunda. Asitsho ukuti imfundo yodwa yomnceda entweni zonke umntu. Lilizwi lika-Tixo into yokuqala; kodwa nemfundo ineyayo indawo. Oliqondayo ixabiso lemfundo yenkazana akanakuba angabi nentliziyo ebuhlungu akubona zininzi kangaka intombi zase zikolweni ezingakwaziyo nokubala amagama azo ; zize ekutiwa zifundile kube kutetwa ukuba umntu ekwazi ukuqaba umsizi epepeni, mhlaumbi enokulesesha isipeli sama Xosa nokuba sesa Mangesi. Asilelona qinga lilungileyo ukuba ku- nyanyekelwe kangaka ukutumela amakwenkwe,